**Ministru kabineta rīkojuma projekta**

**„Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu par 2016.gadu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar likuma “Par vidēja termiņa budžeta ietvaru 2017., 2018. un 2019.gadam” 19.pantu ir noteikts, ka minimālo dividendēs izmaksājamo peļņas daļu par 2016., 2017. un 2018. gada pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2017. gadā (par 2016. gada pārskata gadu) nosaka un aprēķina 85 procentu apmērā, 2018. gadā (par 2017. gada pārskata gadu) — 80 procentu apmērā un 2019. gadā (par 2018. gada pārskata gadu) — 70 procentu apmērā no attiecīgās kapitālsabiedrības tīrās peļņas, ja likumā nav noteikts citādi.  Minēto dividendēs izmaksājamo peļņas daļu attiecīgās kapitālsabiedrības ņem vērā, izstrādājot savas vidēja termiņa darbības stratēģijas.  Saskaņā ar Publiskas personas kapitāla daļu un kapitālsabiedrību pārvaldības likuma (turpmāk – arī likums) 57.pantu VAS “Ceļu satiksmes drošības direkcija” darbības stratēģija 2015. – 2017.gadam tika apstiprināta ārkārtas akcionāra sapulcē 2015.gada 20.februārī (protokols Nr.1, lēmums Nr.1.1), kur paredzēts dividendēs izmaksājamo peļņas daļu (70% no peļņas) novirzīt fotoradaru iegādei.  Atbilstoši Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk tekstā - MK noteikumi) 5.punktam, Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts šo noteikumu 3. punktā vai citos tiesību aktos.  2016.gada 14.novembra Ministru kabineta rīkojums Nr. 678 “Par konceptuālo ziņojumu "Par valsts akciju sabiedrības "Ceļu satiksmes drošības direkcija" uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrības „Ceļu satiksmes drošības direkcija” (turpmāk tekstā – kapitālsabiedrība vai CSDD) 2016.gada pārskata perioda peļņa pēc nodokļiem ir 2 995 822 EUR.  Saskaņā ar likuma “Par valsts budžetu 2017.gadam” 43.pantu minimālā dividendēs izmaksājamā peļņas daļa par 2016. pārskata gadu kapitālsabiedrībai ir 85 % no pārskata perioda peļņas. Valsts kasē par 2016.gadu būtu jāieskaita dividendes 2 546 449 EUR apmērā.  PKC sagatavotais Ministru kabineta rīkojuma projekts “Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu par 2016.gadu” nosaka, ka:  1. Saskaņā ar Ministru kabineta 2015. gada 22. decembra noteikumu Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4.apakšpunktu un 14.punktu noteikt, ka valsts akciju sabiedrība "Ceļu satiksmes drošības direkcija" (vienotais reģistrācijas Nr. 40003345734) maksā atšķirīgu dividendēs izmaksājamo peļņas daļu no notīrās peļņas par 2016. gadu (2 995 822 *euro*).  2.   Satiksmes ministrijai kā valsts akciju sabiedrības "Ceļu satiksmes drošības direkcija" kapitāla daļu turētājai nodrošināt, ka 15% jeb 449 373 euro no valsts akciju sabiedrības "Ceļu satiksmes drošības direkcija" 2016. gada peļņas tiek novirzīti valsts akciju sabiedrības "Ceļu satiksmes drošības direkcija" attīstībai, 2 370 641 euro tiek novirzīti stacionāro fotoradaru iegādei, bet atlikusī peļņas daļa 175 808 euro apmērā tiek iemaksāta valsts budžetā.  3. Ar Ministru kabineta 2013.gada 13.augusta protokollēmumu (protokols nr.44 155.§) ir pieņemts zināšanai Informatīvais ziņojums “Par pārkāpumu fiksēšanas tehnisko līdzekļu (fotoradaru) ieviešanu”, kur noteikts, ka 2013., 2014., 2015., 2016. un 2017.gadā Ministru kabinets, lemjot par Ceļu satiksmes drošības direkcijas dividenžu izmantošanu, pieņem lēmumu par samazināta apjoma dividenžu ieskaitīšanu valsts budžetā. Tāpat Ministru kabineta protokollēmumā norādīts sekojošais:  - pamatā atbalstīt pārkāpumu fiksēšanas tehnisko līdzekļu (fotoradaru) ieviešanas risinājuma 2.variantu, nosakot, ka VAS „Ceļu satiksmes drošības direkcija” ir atbildīga par fotoradaru iegādes un darbības nodrošināšanu, pakāpeniski no 2013.gada līdz 2017.gadam ik gadu iegādājoties un uzstādot 20 fotoradarus;  - jautājumu par atbilstošas VAS "Ceļu satiksmes drošības direkcija" peļņas daļas novirzīšanu fotoradaru iegādei un darbības uzsākšanai izskatīt Ministru kabinetā tikai pēc attiecīgu grozījumu veikšanas Ceļu satiksmes likumā un vienlaikus ar šī protokollēmuma 5.punktā minēto informāciju.  - Satiksmes ministrijai kopīgi ar Iekšlietu ministriju mēneša laikā sagatavot priekšlikumus likumprojektam „Grozījumi Ceļu satiksmes likumā”, nosakot VAS „Ceļu satiksmes drošības direkcija” kompetenci veikt pārkāpumu fiksēšanu ar tehniskajiem līdzekļiem, neapturot transportlīdzekli (veikt fotoradaru iegādi un darbības nodrošināšanu), kā arī pēc saskaņošanas ar Tieslietu ministriju iesniegt tos Saeimas Tautsaimniecības, agrārās, vides un reģionālās politikas komisijā;  -Satiksmes ministrijai kopīgi ar Iekšlietu ministriju sagatavot un satiksmes ministram iesniegt Valsts kancelejā informatīvo ziņojumu par fotoradaru tehnoloģisko risinājumu - lāzera metodes un doplera metodes - salīdzinošu izvērtējumu iegādes un uzturēšanas izmaksu, efektivitātes un funkcionalitātes (tai skaitā, cik braukšanas joslu pārbaudi katrs no tiem var ietvert, nepieciešamais skaits dažādos ceļa posmos u.tml.), sniedzot detalizētu pamatojumu atbalstāmajam tehnoloģiskajam risinājumam;  - Finanšu ministrijai likumprojektā "Par valsts budžetu 2014.gadam" iekļaut pantu, kas nosaka, ka Iekšlietu ministrija pēc likumprojekta „Grozījumi Ceļu satiksmes likumā” pieņemšanas var iesniegt Ministru kabinetā priekšlikumu par apropriācijas palielināšanu izdevumiem, kas saistīti ar pārkāpumu ceļu satiksmē fiksēšanu ar tehniskajiem līdzekļiem un naudas sodu uzlikšanu, kā arī par valsts pamatbudžeta ieņēmumu palielināšanu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar šiem tehniskajiem līdzekļiem, un ka finanšu ministram ir tiesības atbilstoši Ministru kabineta lēmumam, pirms tam informējot Saeimu, palielināt apropriāciju Iekšlietu ministrijai, paredzot papildu dotāciju no vispārējiem ieņēmumiem un izdevumus, kā arī palielināt apstiprinātos valsts budžeta ieņēmumus, tajā skaitā paredzēt valsts pamatbudžeta ieņēmumus no nauda sodiem, ko uzliek Valsts policija par pārkāpumiem ceļu satiksmē, kas fiksēti ar tehniskajiem līdzekļiem.  Ar Ministru kabineta 2016.gada 14.novembra rīkojumu Nr. 678 “Par konceptuālo ziņojumu "Par valsts akciju sabiedrības "Ceļu satiksmes drošības direkcija" uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu” ir atbalstīts fotoradaru ieviešanas risinājuma 2.variants - pagarināt fotoradaru ieviešanas termiņu, izdevumus sedzot tikai no CSDD dividendēm (prognozētais apjoms, proti, ieviest 100 fotoradarus 4 kārtās šādos termiņos: (1.kārta - 16 (realizēta 2015.gadā), 2.kārta - 24 (tiek realizēta 2016.gada laikā), 3.kārta - 20 (2017.gadā), 4.kārta - 40 (2018.gadā).  4. SM sagatavotais rīkojuma projekts bija balstīts uz Iekšlietu ministrijas sagatavoto Konceptuālo ziņojumu, kurā jau tika paredzēta visu CSDD valsts budžetā maksājamo dividenžu par 2016.gadu novirzīšana fotoradaru ieviešanas plāna īstenošanai. SM norādīja, ka CSDD summu 2 546 449 EUR apmērā plānoja novirzīt stacionāro fotoradaru projekta realizēšanai. No šīs summas:  -728 271 EUR paredzēti 3.kārtas finansēšanai (kopā 3.kārtai nepieciešami 1 440 878 EUR, atlikums no iepriekš novirzītās naudas ir 712 607 EUR);  -1 818 178 EUR paredzēti 4.kārtas ( 40 fotoradari) daļējai finansēšanai (kopā nepieciešami 2 881 757 EUR).  Tāpat SM norādīja, ka, lai pilnībā finansētu 4.kārtu CSDD būs nepieciešamas dividendes arī par 2017.gadu – aptuveni 1,1 milj. EUR apmērā.  5. PKC savā 2017.gada 12.jūlija atzinumā Nr.1.2-5.1/58 norādīja, ka neatbalsta SM priekšlikumu par CSDD 2016.gada tīrās peļņas 85% apmērā (2 546 449 EUR) novirzīšanu stacionāro fotoradaru iegādei, bet iesaka novirzīt peļņas daļu tikai nepieciešamajā apjomā, kas saskaņā ar Ministru kabineta 2016.gada 14.novembra rīkojumu Nr.678 “Par konceptuālo ziņojumu “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu” 2017.gadā ir 1 440 878 EUR. Pārējo peļņas daļu no 85% jeb 1 105 571 EUR būtu jāparedz izmaksāt dividendēs. PKC savā atzinumā vērsa uzmanību, ka visas peļņas novirzīšana stacionāro fotoradaru iegādei izveidos CSDD uzkrājumu vairāk kā 1 miljona EUR apmērā, kam 2017.gadā nebūs pielietojuma (pieņemot, ka radaru iegādes apjoms pa gadiem paliek plānotajā līmenī, tas ir, 20 fotoradari 2017.gadā), tādēļ 2018.gadā plānotajai fotoradaru iegādei aicinām izvērtēt citu iespējamo finansēšanas avotu piesaisti 2018.gadā (2017.gada peļņa un kredītiestāžu aizdevums), neveidojot 2017.gadā papildus naudas līdzekļu uzkrājumus. Vienlaikus PKC norādīja, ka Ministru kabinetam ir iespēja pieņemt lēmumu par lielāka stacionāro fotoradaru skaita iegādi 2017.gadā, novirzot visu pieejamo finansējumu 85% procentu apmērā no 2016.gada peļņas šim mērķim, tādā veidā atslogojot 2018.gada plānoto ieguldījumu naudas plūsmu. Šāda priekšlikuma gadījumā PKC varētu atbalstīt CSDD 2016.gada peļņas saglabāšanu kapitālsabiedrības rīcībā pilnā apmērā. Tāpat PKC norādīja, ka SM rīkojuma projektā norādītais pamatojums ar atsauci uz noteikumu Nr.806 11.2.3.apakšpunktu “dividenžu izmaksa prognozētajā apmērā var radīt draudus kapitālsabiedrības finanšu stabilitātei;” nav atbilstošs. Gada pārskata finanšu rādītāju analīze ļauj secināt, ka CSDD ir stabila finanšu situācija, kas neprasa papildus finanšu līdzekļu piesaisti. PKC lūdza SM rīkojuma projektā iekļaut sniegtajam pamatojumam atbilstošu atsauci.  Sagatavojot informatīvo ziņojumu, PKC no CSDD un SM saņēma papildu informāciju par plānotajiem 2017.gada darbības rezultātiem un papildu izdevumiem radaru uzstādīšanai, tādēļ iesaka novirzīt lielāku peļņas daļu, t.i., 2 370 641 *euro,* kas nodrošinātu stacionāro fotoradaru iegādi pilnā apjomā 2018.gadā. |
| 3. | Projekta izstrādē iesaistītās institūcijas | Satiksmes ministrija, CSDD, Pārresoru koordinācijas centrs |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 105 571 | -929 763 | - | - | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 105 571 | -929 763 | - | - | - |
| 1.2. valsts speciālais budžets | 0 | 0 | - | - | - |
| 1.3. pašvaldību budžets | 0 | 0 | - | - | - |
| 2. Budžeta izdevumi: |  |  | - | - | - |
| 2.1. valsts pamatbudžets |  |  | - | - | - |
| 2.2. valsts speciālais budžets | 0 | 0 | - | - | - |
| 2.3. pašvaldību budžets | 0 | 0 | - | - | - |
| 3. Finansiālā ietekme: | 1 105 571 | -929 763 |  |  |  |
| 3.1. valsts pamatbudžets | 1 105 571 | -929 763 | - | - | - |
| 3.2. speciālais budžets | 0 | 0 | - | - | - |
| 3.3. pašvaldību budžets | 0 | 0 | - | - |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | - | - | - |
| 0 | - | - | - |
| 0 | - | - | - |
| 5. Precizēta finansiālā ietekme: | X | 0 | - | - | - |
| 5.1. valsts pamatbudžets | 0 | - | - | - |
| 5.2. speciālais budžets | 0 | - | - | - |
| 5.3. pašvaldību budžets | 0 | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
|  | **VII. Tiesību akta projekta izpildes nodrošināšana un tās ietekme uz institūcijām** | |
| 1. | Projekta izpildē iesaistītās institūcijas | CSDD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas II, IV, V un VI sadaļas – projekts šīs jomas neskar.

Ministru prezidents M.Kučinskis

Finanšu ministre D.Reizniece-Ozola

Vīza:

Pārresoru koordinācijas centra

vadītājs P.Vilks

06.09.2017. 16:00

1 773

Dzintra Gasūne

67082921

[Dzintra.Gasune@pkc.mk.gov.lv](mailto:Dzintra.Gasune@pkc.mk.gov.lv)